
	Частична предварителна оценка на въздействието
(коригирана)

	Институция:
Министерство на отбраната
	Нормативен акт:
Проект на постановление на Министерски съвет за изменение и допълнение на Постановление № 66 на Министерски съвет от 28.03.1996 г. за кадрово осигуряване на някои дейности в бюджетните организации

	
	

	Лице за контакт:
Полковник Венцислав Златилов Хаджиев – началник на отдел „Организационно-щатно изграждане и политика по доходите“ в дирекция „Управление на човешките ресурси в отбраната“.
	Телефон и ел. поща:
(02) 92 21037
v.hadzhiev@mod.bg

	1. Проблем/проблеми за решаване: 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
С приемането на Закона за изменение и допълнение на Закона за отбраната и въоръжените сили на Република България, обн. в ДВ бр. 38 от 30.04.2024 г., в §5 се промени образуването на основното месечно възнаграждение на цивилните служители, работещи по трудово правоотношение в Министерството на отбраната, Българската армия и структурите на пряко подчинение на министъра на отбраната, за които не се прилагат Законът за държавния служител и чл. 107а от Кодекса на труда. Съгласно разпоредбата, същото се образува от месечна заплата за длъжност на служителя и добавка за работа в Министерството на отбраната, структурите на пряко подчинение на министъра на отбраната и Българската армия.
В Постановление № 66 на Министерски съвет от 28.03.1996 г. е регламентиран размерът на основната месечна работна заплата на едно лице, назначено по реда на Постановлението, за пълно работно време. След обнародване на промените в Закона за отбраната и въоръжените сили на Република България и включването на добавката за работа в Министерството на отбраната, структурите на пряко подчинение на министъра на отбраната и Българската армия в размера на основната месечна заплата, ако не се предприемат стъпки в посока привеждане на разпоредбите на Постановлението, в съответствие с измененията в Закона за отбраната и въоръжените сили на Република България, спрямо горецитираната категория служители ще се определи по-нисък размер на основното месечно възнаграждение от получаването до настоящия момент, в размера на добавката за работа в Министерството на отбраната, структурите на пряко подчинение на министъра на отбраната и Българската армия.

1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да се реши в рамките на съществуващата нормативна уредба.
1.3. Посочете защо действащата нормативна рамка не позволява решаване на проблема/проблемите.
Прилагането на действащата разпоредба на чл. 1, ал. 4 на Постановление № 66 на Министерски съвет от 28.03.1996 г. към цивилните служители, работещи по трудово правоотношение в Министерството на отбраната, Българската армия и структурите на пряко подчинение на министъра на отбраната, за които не се прилагат Законът за държавния служител и чл. 107а от Кодекса на труда ще намали размера на брутната им месечна заплата, което ще бъде в противоречие с изискването на законодателя, предвид разпоредбата на § 9, ал. 2 от Преходните и заключителни разпоредби към Закона за изменение и допълнение на Закона за отбраната и въоръжените сили на Република България (обн.,ДВ бр. 38 от 2024 г).
1.4. Посочете задължителните действия, произтичащи от нормативни актове от по-висока степен или актове от правото на ЕС.
         Със Закона за изменение и допълнение на Закона за отбраната и въоръжените сили на Република България, обн. ДВ бр. 38 от 30.04.2024 г. се въведе нов механизъм за определяне на основната месечна заплата на цивилните служители по трудово правоотношение, за които не се прилагат Законът за държавния служител и чл. 107а от Кодекса на труда (вкл. и служителите, назначени по реда на ПМС №66), състоящ се от два компонента-месечна заплата за длъжност и добавка за работа по чл. 297, ал. 1 от закона. 
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Извършеният анализ по прилагането на обнародваните изменения и допълнения на Закона за отбраната и въоръжените сили и последващата промяна на Постановление № 66 на Министерски съвет от 28.03.1996 г. за кадрово осигуряване на някои дейности в бюджетните организации ще приведе в съответствие с нормите на Закона за отбраната и въоръжените сили на Република България основните месечни заплати на цивилните служители, работещи по трудово правоотношение в Министерството на отбраната, Българската армия и структурите на пряко подчинение на министъра на отбраната, за които не се прилагат Законът за държавния служител и чл. 107а от Кодекса на труда. До влизането в сила на ЗИД на ЗОВСРБ, в МО, СППМО и БА са разкрити 2845 длъжности за служители по ДРД, на които следва да се определи нов ред на формиране на заплатите. За осигуряване на социалния отдих на военнослужещите се предвижда броят на служителите по ДРД за следващите 4 месеца да се увеличи с 298 длъжности - до 3143. С определената численост не се надхвърля квотата на служителите от 8 на сто спрямо утвърдената обща годишна средносписъчна численост на персонала за Министерството на отбраната, Българската армия и структурите на пряко подчинение на министъра на отбраната по смисъла на § 1а от ДЗР на ПМС №66/1996г.
Не са извършвани последващи оценки на въздействието.

	2. Цели:
2. Цели:
2.1. Обща цел:
Въвеждане на нов механизъм за определяне на основната месечна заплата на цивилните служители,  назначени по реда на ПМС № 66 в МО, СППМО и БА, състоящ се от два компонента-месечна заплата за длъжност и добавка за работа по чл. 297, ал. 1 от ЗОВСРБ.
2.2. Конкретна цел:
Изменение на Постановление № 66 на Министерски съвет от 28.03.1996 г. за кадрово осигуряване на някои дейности в бюджетните организации. 
2.3. Оперативна цел:
Запазване размера на брутната месечна заплата за цивилните служители , назначени по реда на ПМС № 66 на Министерския съвет от 1996 г. в МО, СППМО и БА, като не се допусне намаляване на възнагражденията им, каквото е и изискването на законодателя, предвид разпоредбата на § 9, ал. 2 от Преходните и заключителни разпоредби към Закона за изменение и допълнение на Закона за отбраната и въоръжените сили на Република България (обн.,ДВ бр. 38 от 2024 г). 

	3. Заинтересовани страни: 
3.1. Цивилните служители от Министерството на отбраната, Българската армия и структурите на пряко подчинение на министъра на отбраната, назначени по реда на Постановление № 66 на Министерски съвет от 28.03.1996 г. за кадрово осигуряване на някои дейности в бюджетните организации.

	4. Варианти на действие. Анализ на въздействията:

	4.1. По проблем 1:

	Вариант 1 „Без действие“:
Описание:
Вариант „без действие” ще доведе до определяне на по-нисък размер на основното месечно възнаграждение от получаването до настоящия момент за цивилните служители от Министерството на отбраната, Българската армия и структурите на пряко подчинение на министъра на отбраната, назначени по допълнителни разписания на длъжностите.
Положителни (икономически/социални/екологични) въздействия:
Не се идентифицират.
Отрицателни (икономически/социални/екологични) въздействия:
Определяне на по-нисък размер на основното месечно възнаграждение от получаването до настоящия момент ще доведе до отлив на персонала, което ще постави в риск не само осигуряването на социалния отдих на военнослужещите, но и охраната на стратегически обекти и обекти от критичната инфраструктура, които се осъществяват от служители по ДРД.
Специфични въздействия:
Въздействия върху малките и средните предприятия: 
Не се идентифицират.
Административна тежест:
Не се идентифицира.
Вариант 2 „ Приемане на промени в § 1а от Допълнителните и заключителни разпоредби ПМС № 66“:
Описание:
Приемане на промени в § 1а от Допълнителните и заключителни разпоредби на Постановление № 66 на Министерски съвет от 28.03.1996 г., чрез което да се предвиди изрично, че на цивилен служител, назначен по допълнително разписание на длъжностите за Министерството на отбраната, Българската армия или структурите на пряко подчинение на министъра на отбраната по реда на постановлението, за пълно работно време, се определя месечна заплата за длъжност в размера, определен в чл. 1, ал. 4 от постановлението. По този начин посочената разпоредба от Постановление № 66 на Министерския съвет от 1996 г. ще се приведе в съответствие с нормата на чл. 295, ал. 3 от Закона за отбраната и въоръжените сили на Република България /ред. обн. в ДВ бр. 38 от 2024 г./, с която се въведе нов механизъм за определяне на основната месечна заплата на цивилните служители по трудово правоотношение, за които не се прилагат Законът за държавния служител и чл. 107а от Кодекса на труда, състоящ се от два компонента-месечна заплата за длъжност и добавка за работа по чл. 297, ал. 1 от закона.  
Положителни (икономически/социални/екологични) въздействия:
Недопускане на намаляване на досегашния размер на основните месечни заплати на цивилните служители по ДРД към Министерството на отбраната, Българската армия и структурите на пряко подчинение на министъра на отбраната. Задържане и наемане на работа служители с капацитет (професионален опит, разрешения за достъп до класифицирана информация, квалификация и др.).
Отрицателни (икономически/социални/екологични) въздействия:
Не се идентифицират.
Специфични въздействия:
Въздействия върху малките и средните предприятия:  
Не се идентифицират.
Административна тежест: 
Не се идентифицира.

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие”
	Вариант 2
„С действие”

	Ефективност
	Обща цел:
Въвеждане на нов механизъм за определяне на основната месечна заплата на цивилните служители,  назначени по реда на ПМС № 66 в МО, СППМО и БА, състоящ се от два компонента-месечна заплата за длъжност и добавка за работа по чл. 297, ал. 1 от ЗОВСРБ.
	3
	1

	Ефикасност
	
	3
	1

	Съгласуваност
	
	3
	1

	Ефективност
	Конкретна цел:
Изменение на Постановление № 66 на Министерски съвет от 28.03.1996 г. за кадрово осигуряване на някои дейности в бюджетните организации.
	3
	1

	Ефикасност
	
	3
	1

	Съгласуваност
	
	3
	1

	Ефективност
	Оперативна цел:
Запазване размера на брутната месечна заплата за цивилните служители , назначени по реда на ПМС № 66 на Министерския съвет от 1996 г. в МО, СППМО и БА, като не се допусне намаляване на възнагражденията им, каквото е и изискването на законодателя, предвид разпоредбата на § 9, ал. 2 от Преходните и заключителни разпоредби към Закона за изменение и допълнение на Закона за отбраната и въоръжените сили на Република България (обн.,ДВ бр. 38 от 2024 г).
	3
	1

	Ефикасност
	
	3
	1

	Съгласуваност
	
	3
	1





	6. Избор на препоръчителен вариант:
По проблем 1: Вариант 2 „Приемане на промени в § 1а от Допълнителните и заключителни разпоредби ПМС № 66“


	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):




	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?



	6.3. Създават ли се нови регистри от прилагането на препоръчителния вариант (включително по отделните проблеми)?



	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани потенциални рискове от прилагането на Вариант 2 „Приемане на промени в § 1а от Допълнителните и заключителни разпоредби ПМС № f“.

	7. Консултации:


В съответствие с чл. 26, ал. 3 и 4 от Закона за нормативните актове с проекта на Постановление на Министерския съвет следва да се проведат обществени консултации в 14-дневен срок за изпълнение на нормативно определения едномесечен срок на работодателите по чл. 291 от ЗОВСРБ да определят началните и максималните размери на месечните заплати за длъжностите на цивилните служители, произтичащ § 9, ал. 2 и във връзка с § 8, ал. 1  от Преходните и заключителни разпоредби към Закона за изменение и допълнение на Закона за отбраната и въоръжените сили на Република България (обн.,ДВ бр. 38 от 2024 г).
Предложеният проект на акт не води до въздействие върху държавния бюджет.
Изпълнението на проекта на акт не води до изменение на целевите стойности на показателите за изпълнение, в т.ч. ключовите индикатори.

	8. Приемането на нормативния акт произтича ли от правото на Европейския съюз?


С проекта на постановление не се транспонират актове на Европейския съюз, поради което не се налага изготвяне на справка за съответствието с европейското право, съгласно чл. 35, ал. 1, т. 3 от Устройствения правилник на Министерския съвет и на неговата администрация. 

	9.  Изисква ли се извършване на цялостна предварителна оценка на въздействието поради очаквани значителни последици?



	10. Приложения:
На основание чл. 35, ал. 1, т. 4, буква „б” от Устройствения правилник на Министерския съвет и на неговата администрация към проекта на постановление е изготвена и приложена финансова обосновка.

	11. Информационни източници:
Няма.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:   Людмил Михайлов - директор на дирекция „Управление на човешките ресурси в отбраната“ в Министерството на отбраната. 

